Publication: Magyar Közlöny
Issue: MK-2011-48 (Year: 2011, Number: 48)
Era: contemporary
Section: futuro megsemmisítés kapcsán lásd például: 47/2003. (X. 27.) AB határozat, ABH 2003, 525, 550.]. Az Abtv.
Paragraph Index: 788

(1) bekezdés]: egyértelmû, hogy az alkotmányellenesség miatt hatályát vesztõ jog társadalmi viszonyokat nem szabályozhat, ezért a jogbiztonságból fakadó követelmény, hogy a hatályvesztést követõen az alkotmányellenesség miatt hatályát vesztett szabályok alkalmazása sem lehet alkotmányos. Az Abtv. 42. § (1) bekezdése és a 43. § (1)–(2) és a 43. § (4) bekezdései a hatályvesztés és az alkalmazási tilalom beállta idõpontjának meghatározása tekintetében a megítélt eset körülményeihez igazodó, alkotmánybírósági mérlegelést igénylõ, hatásában eltérõ döntési alternatívákat biztosít. A mérlegelés elsõdleges szempontja a jogbiztonság fenntartása, mindenekelõtt a lezárt jogviszonyok érintetlenül hagyása, illetve a létrejött jogviszonyok lehetõségekhez képest zavartalan lezárásának garantálása. Mindezzel együtt azonban a hatályvesztés és fõként az alkalmazás tilalmának idõpontját az Alkotmánybíróság alkotmányos értékek és elvek, illetve egyéni érdekek figyelembe vétele alapján – utóbbi esetben akár a jogbiztonság elvének mellõzésével – oly módon is meghatározhatja, hogy az alkotmányellenesség jogkövetkezménye kifejezetten érinti a lezárt avagy létrejött jogviszonyokat. Eltekintve most „a különösen fontos egyéni érdek” esetétõl, az alkotmánybírósági mérlegelés középpontjában ekkor is a jogbiztonság fenntartásának alkotmányos elve áll: a jogbiztonság fenntartása ugyanis – bizonyos körülmények között – indokolttá teheti, hogy az Alkotmánybíróság ne ismerje el jogviszonyok alkotmányellenes jog alapján történõ létrejöttét, avagy indokolhatja annak megakadályozását, hogy jogviszonyok alkotmányellenes jog alapján záródjanak le. Az Abtv. 43. § (4) bekezdése tehát lehetõséget ad a hatályon kívül helyezés idõpontjának a fõszabálytól eltérõ, visszamenõleges hatályú, avagy a jövõre nézve történõ meghatározására. Megjegyzendõ, hogy az Abtv. 43. §

Source: https://magyarkozlony.hu/hivatalos-lapok/f5c94869b7e914355bbfd29a2095573c943449e6/dokumentumok/90aa7b11ce3226582da904ea545c7acbf7e3c3cf/letoltes